Laura Dekker

Laura Dekker (født 20. september 1995 i Whangarei, New Zealand) er en nederlandsk solosejler og den yngste sejler nogensinde, der har sejlet alene rundt om Jorden. I 2009 blev hendes plan om at sejle Jorden rundt, som den yngste nogensinde, offentligt kendt. Flere nederlandske myndigheder modsatte sig projektet. Der blev igangsat en retssag med henblik på at fjerne forældremyndigheden fra forældrene, men i landsretten blev det slået fast, at ansvaret for pigens handlinger lå hos forældrene.

Den 21. januar 2012 nåede hun i en alder af 16 år, 4 måneder og 1 dag efter en tur på cirka 27.000 sømil, der havde varet 518 dage, til havnen på øen Sint Maarten, som hun tidligere havde passeret (sejladsen var længere, idet det blev indledt i Gibraltar).

Laura Dekker var født i Whangarei, New Zealand under en af hendes forældres jordomsejlinger. Hendes far har nederlandsk statsborgerskab, hendes mor er tysk; Dekker selv har nederlandsk, tysk og newzealandsk statsborgerskab. Sine første fire år af sit liv boede hun med sine forældre på et skib på havet. Som seksårig fik Dekker en privat sejlbåd: en optimistjolle, som to år senere blev udskiftet med en mirror. Hendes far lavede et sværd af stål til hendes mirror, fordi Laura i en alder af otte år var noget for let for denne type båd, hvorved sejlegenskaberne ikke var optimale.
Som tiårig fik hun en Hurley 700. I 2006 og 2007 sejlede Dekker i skoleferierne i seks uger på egen hånd gennem Nederlandene. I 2008, da hun var 12 år, sejlede hun syv uger i Vadehavet og Nordsøen.

I maj 2009 sejlede Dekker i sin sejlbåd solo fra Maurik til Lowestoft i Storbritannien. Havnemyndighederne i Lowestoft forlangte af hendes far, at han skulle følges med hende på tilbagerejsen, fordi de mente, at turen for en 13-årig ville være for farlig. Indtil hendes fars ankomst var Dekker et par timer anbragt på en britisk børnehjem. Da hendes far ankom, lod han Laura sejle alene tilbage til Nederlandene. New Zealand-flaget var en fødselsdagsgave (Laura blev 16 år) fra hendes agent, Lyall Mercer. Han havde ellers tidligere givet udtryk for stor utilfredshed over den manglende opmærksomhed og støtte fra officiel side fra New Zealand.
 27. november 2011 - Efter et stop i Port Elizabeth sejlede Dekker under meget ekstreme vejrforhold rundt om Kap det Gode Håb og nåede herefter Cape Town. Mange aviser skrev efterfølgende, at selv hårdføre sømænd ikke sejlede ud i sådan et vejr.
 13. december 2011 - Dekker sejlede ud fra Cape Town for sidste etape til Caribien.
 21. januar 2012 - Dekker kom igen til Sint Maarten.

Båd 

Laura Dekkers båd Guppy, en Gin Fizz ketch med en længde på 11,40 meter (37' 6") og en bredde på 3,76 meter. Længden på vandlinjen er 9,15 meter, dybden af 1,90 meter. Det er en tomastet ketch, der mellem 1978 og 1984 blev produceret af det franske værft Jeanneau.

Efter købet i begyndelsen af 2010 blev den mere end tredive år gamle sejlbåd næsten fuldstændigt fornyet. Skroget blev forsynet med ny maling og bundmaling. Der blev installeret en ny hovedmotor, en Volvo Penta på 40 hk, og gearkassen blev repareret. Der blev installeret en anden drivenhed, en 10 hk Yanmar dieselhjælpemotor, som kunne drive både generatoren og en to-bladet foldepropel. Den ekstra foldepropel og dens drivenhed blev installeret ved en ny lille skeg under skroget til styrbord og placeret cirka en meter foran hovedpropellen. På agterdækket over spejlet blev der påsat en aluminiumramme til at montere solpaneler på.

Der blev monteret et nyt ror med et anderledes design i forhold til det oprindelige for at forbedre balancen. Der var også en autopilot placeret, og der blev installeret en mulighed for i tilfælde af problemer at kunne fjerne roret for så at kunne styre båden med en rorpind. Stagen blev fornyet og forbedret, og sejlsættet blev erstattet med et nyt.

Dåben og lanceringen fandt sted søndag 2. maj 2010. I en testperiode til 7. maj viste det sig, at båden var "meget hurtigt" og det viste sig, at "Grevelingenmeer var lidt for småt [til en ordentlig test]".

Der blev installeret moderne sikkerhedsudstyr som radar, EPIRB, SART, AIS transponder, sekstant og to aktive radarreflektorer. Hertil blev to vandtætte og stødsikre bærbare computere med indbygget GPS og navigationssoftware forberedt til turen. Alle søkort, som Dekker skulle bruge på sin rute, var installeret. Alle kortene fandtes også på papir.
Der var et iridium tracking system ombord, så holdet i Nederlandene 24 timer i døgnet kunne følge med i, hvor skibet var, og hvilken kurs og fart det havde.

Til kommunikation om bord havde Dekker har to VHF-radioer med DSC, håndholdt VHF, to satellit-telefoner og en GSM.

Ifølge politiets reglementet for indre vandveje, artikel 1.09, er det for en kaptajn, der er yngre end seksten år gammel, forbudt at sejle en båd, der er længere end syv meter på de indre nederlandske vandveje. Det betød, at Dekker op til 2012 ikke kunne bruge båden til solosejladsen på disse vandområder. Hendes solorejse Jorden rundt begyndte derfor ikke i Nederlandene, men fra Portimão. De portugisiske myndigheder blev advaret af Nederlandene og tillod heller ikke, at Dekker sejlede sin båd solo i deres territoriale farvande, så derfor blev Gibraltar valgt som udgangspunkt. Et portugisisk politifartøj sejlede med til tolv sømil fra kysten, da Laura og hendes far sejlede fra Portimão til Gibraltar. Bevidst eller ubevidst gav Portugal hermed til kende, at en passage via Azorerne eller Madeira heller ikke var muligt.

Trivia 
 Udtrykket "Zeilmeisje" ("Sejlerpige") sluttede på en syvendeplads i valget af Årets ord 2009 i Nederlandene.
 I 2013 deltog Laura Dekker i AVRO-spillet Atlas.
 I maj 2013 blev hendes bog Een meisje, een droom udgivet. Her beskrev hun sin rejse Jorden rundt.
 I 2014 hun deltog hun i RTL-programmet Ekspedition polarcirklen.

Referencer

Eksterne henvisninger 

 den Officielle hjemmeside for Laura Dekker - hentet:  
 List of youth solo sailing circumnavigations (Engelska Wikipedia) 
 Radiointervju, 11 minuter - hentet:  
 27000 mile og 500 dage - hentet:  
 Laura Dekker er kommet i land efter jordomsejling  - hentet:  
 16-årig sejlede jorden rundt alene - hentet:  
 Efter et år alene til søs: Verdens yngste jordomsejler er sikkert i havn - hentet:  
 14-åring på väg mot historieböckerna - hentet:  
 16-åriga Laura seglade jorden runt - hentet:

Litteratur 
 Bog: Laura Dekker: Een meisje, een droom. 2013.  
 Bog: Laura Dekker: One Girl One Dream. 2014.

Dokumentar 
 Maidentrip (2013), filmet primært af Dekker og redigeret af Jillian Schlesinger, er en 82-minutter dokumentar på Netflix 

Sejlsportsfolk fra Tyskland
Sejlsportsfolk fra Nederlandene
Sejlsportsfolk fra New Zealand
Solojordomsejlere
Personer fra Whangarei